A Barca egy kaput eltaláló lövéssel is kedvező helyzetbe került Nápolyban
A Barcelona labdarúgócsapata 1–1-es döntetlent játszott kedden a Napoli vendégeként a Bajnokok Ligája-nyolcaddöntő első mérkőzésén.
Eredmények,
Bajnokok Ligája-nyolcaddöntő, 1. mérkőzés:
Napoli (olasz) – Barcelona (spanyol) 1–1 (1–0)
gól: Mertens (30.), illetve Griezmann (57.)
kiállítva: Vidal (89., FC Barcelona)

Nápolyban az első félidőben ugyan a Barca a labdabirtoklás tekintetében óriási fölényben volt, helyzetet ugyanakkor nem tudott kidolgozni, sőt kaput eltaláló lövése sem volt.

A Napoli ezzel szemben jól gazdálkodott lehetőségeivel, a belga Dries Mertens klubrekord-beállítást jelentő 121. góljával szerzett vezetést.

A katalánok nem sokkal a fordulást követően Antoine Griezmann révén egyenlítettek, és bár a Barcelona tovább támadott és a hazaiaknak is volt egy-két helyzete, az eredmény már nem változott a folytatásban.

A másik keddi mérkőzésen:
Chelsea (angol) – Bayern München (német) 0–3 (0–0)
gól: Gnabry (51., 54.), Lewandowski (76.)
kiállítva: Alonso (83., Chelsea)
Bajnokok Ligája